صحت اور خاندانی بہبود کی وزارت
ڈاکٹر ہرش وردھن نے ایمس بھٹنڈا میں ریڈیوڈائگنوسس سہولیات کا ڈیجیٹل طور پر افتتاح کیا
پوری سرکار اور پورا ملک مل کر کورونا سے مضبوطی سے لڑیں گے
نئی دلی، 28؍ اکتوبر،صحت و خاندانی فلاح و بہبود کے مرکزی وزیر ڈاکٹر ہرش وردھن نے ایمس بھٹنڈا میں ریڈیوڈائگنوسس سہولیات کا ڈیجیٹل طور سے افتتاح کیا اور ایمس کے ایم بی بی ایس طلبہ کے لئے ہاسٹل کی رونمائی بھی کی۔
بھٹنڈا میں واقع ایمس صحت کے شعبے کا ایک سرکردہ ادارہ ہے، جسے پردھان منتری سواستھ سرکشا یوجنا  کے تحت قائم کیا جا رہاہے۔ اس میں ایمرجنسی ؍ٹراما بیڈ؍آیوش بیڈ اور آئی سی یو اسپیشلٹی اور سپر اسپیشلٹی بیڈ بھی ہیں ۔ یہاں کُل 750 بیڈ کی استعداد ہے۔ اس وقت اسپتال میں ڈینٹل کیئر، ای این ٹی، جنرل میڈیسن، جنرل سرجری، موٹاپا اور عورتوں کا مرض، آپتھل مولوجی، آرتھوپیڈکس، بچوں کی سرجری، نفسیاتی علاج، سرجیکل آنکولوجی، ٹیلی میڈیسن اور یورولوجی شعبے کام کر رہےہیں۔
ڈاکٹر ہرش وردھن نے سپر اسپیشلٹی بلاک کا افتتاح کرتے ہوئے پنجاب کے عوام کو مبارکباد پیش کی۔ انہوں نے کہا کہ اس ایمس کاسنگ بنیاد 2016 میں وزیراعظم نریندر مودی نے رکھا تھااوراس نے کافی تیزی سے ترقی کی ہے۔ یہ انتہائی خوشی کا موضوع ہے کہ پنجاب کے لوگوں کے لئے یہاں جدید سہولیات اور دیگر آلات دستیاب ہوں گے۔ وزیرصحت نے میڈیکل کے طلبہ کو بھی مبارکباد دی ، جنہیں یہاں کے ایمس میں ہاسٹل کی سہولت مل رہی ہے۔ ڈاکٹر ہرش وردھن نے کہا کہ طبی اداروں کے فروغ سے ملک میں معیاری صحت کی دیکھ بھال میں علاقائی عدم توازن کو دور کیا جا سکتا ہے۔
ڈاکٹر ہرش وردھن نے پنجاب میں پی ایم ایس ایس وائی پر اطمینان کا اظہار کرتے ہوئے کہاکہ بھٹنڈا میں نئے ایمس کے قیام سے نہ صرف طبی تعلیم اور تربیت کے شعبے میں تبدیلی آئے گی، بلکہ یہ اس شعبے میں طبی پیشہ وروں کی کمی کو بھی دور کرے گا۔ یہاں نئے ایمس کے قیام سے دو مقاصد پورےہوں گے، جس میں یہاں کے عوام کو سپر اسپیشلٹی میڈیکل سروس ملے گی اور علاقے کے لوگوں کو ڈاکٹروں اور دیگر طبی ملازمین کی دستیابی بھی حاصل ہوگی۔
وزیرصحت نے یوم آزادی 2003 کے موقع پر آنجہانی وزیراعظم اٹل بہاری واجپئی کی اس تقریر کو بھی یادکیا، جس میں انہوں نے پردھان منتری سواستھ سرکشا یوجنا کے تحت ملک میں 6 نئےایمس اسپتال قائم کرنے کی بات کہی تھی ۔ ڈاکٹر ہرش وردھن نے کہا کہ وزیراعظم نریندر مودی جی کی رہنمائی میں اٹل جی کے خواب کو پورا کیاجا رہا ہے اور آج ملک میں ایمس اسپتالوں کی تعداد بڑھ کر 6 سے 22 ہو گئی اور دیگر 75 موجودہ طبی اداروں کو اپگریڈ کیا جا رہا ہے تاکہ لوگوں کو طبی شعبے میں معیاری سہولیات حاصل ہو سکیں۔
کووڈ -19کیخلاف بھارت کی لڑائی کا ذکر کرتے ہوئے ڈاکٹر ہرش وردھن نے کہا کہ گزشتہ 10 مہینوں سے بھارت لگاتار اس وبائی مرض سے لڑ رہا ہے اور کووڈ بیماری کے پیمانے مثبت نتائج دکھا رہے ہیں۔ ملک میں کورونا کے مریضوں کےلگاتار ٹھیک ہونے اور فعال معاملوں میں کمی آنے سے کووڈ پر قابو پانے کی پالیسی کامیاب ہوئی ہے۔ ہم نے کورونا کی جانچ کی اپنی صلاحیت کو کامیابی کے ساتھ استعمال کیا ہے اورجہاں پہلے ایک دن میں کچھ ہزار ٹیسٹ ہی ہوتے تھے، وہاں اب ان کی تعداد بڑھ کر ایک دن میں 10 لاکھ سے زیادہ ہو گئی ہے۔ کورونا کی اس لڑائی میں ہمارے جن کورونا جانبازوں نے دن رات محنت کرتے ہوئے اپنی جان کی بازی لگادی، ہم ان کے احسان مند ہیں، کیونکہ ایسے ہی لوگوں نے اپنی جان کی قربانی دے کر دوسروں کی جان بچائی۔
ڈاکٹر ہرش وردھن نے سبھی لوگوں کو ابتدائی طبی سہولیات فراہم کرانے کے حکومت کے عزم کودوہراتے ہوئے کہا کہ سستی اور معیاری طبی سہولیات فراہم کراناسرکار کی ایک ترجیح ہے اور آیوشمان بھارت یوجنا اور دیگر ایسی اسکیموں کے کامیابی کے ساتھ نفاذ سے سال 2022 تک نئے بھارت کا خواب پورا ہو سکے گا۔
اس موقع پر بھٹنڈا سے لوک سبھا کی رکن پارلیمنٹ محترمہ ہرسمرت کور بادل، جناب اوم پرکاش سونی، پنجاب کے وزیرصحت اور تحقیق جناب شویت ملک، راجیہ سبھا کے رکن جناب سکھبیر سنگھ بادل ، لوک سبھا کے رکن جناب گرجیت سنگھ اوجلا ، لوک سبھا کے رکن اور دیگر اہم شخصیات نے اس پروگرام میں ورچوول طریقےسے شرکت کی۔